ZAPISNIK 

12. sjednice Vijeća Mjesnog odbora Odranski Obrež,
održane u ponedjeljak, 25. travnja 2022. godine s početkom u 17 sati.
 

Nazočni članovi Vijeća: Luka Šokić, Stjepan Suć, Krešimir Matak i Darko Janječić.
Opravdano odsutni članovi Vijeća: Marijan Šimir.

Predsjedava Luka Šokić, predsjednik Vijeća.

[bookmark: _GoBack]Luka Šokić otvara sjednicu te konstatira da je prisutna većina članova, što znači da Vijeće može pravovovaljano odlučivati. Luka Šokić daje na glasovanje zapisnik s 10. sjednice Vijeća. Bez rasprave, jednoglasno (4 “za”), Vijeće prihvaća tekst zapisnika 10. sjednice. Potom daje na glasovanje zapisnik s 11. sjednice Vijeća.  Bez rasprave, jednoglasno (4 “za”), Vijeće prihvaća tekst zapisnika 11. sjednice.

Luka Šokić predlaže dnevni red i obrazlaže potrebu dnevnog reda točkama Prijedlog zaključka o prijedlogu postave znaka obavijesti u ulici Prširi, Prijedlog zaključka o prijedlogu postave prometne opreme u ulici Krčevina i Prijedlog zaključka o prijedlogu sanacije makadamskog puta Slivarovo. Članovi glasaju o prijedlogu dopune dnevnog reda i redoslijedu točaka dnevnog reda, te prijedlog predsjednika Vijeća Luke Šokića jednoglasno (4 “za”) prihvaćaju.
Pitao je, imaju li članovi Vijeća još dodatnih prijedloga za dopunu dnevnog reda. Obzirom da nema više dodatnih prijedloga, dopunjeni dnevni red daje na glasovanje. Vijeće jednoglasno (4 “za”) utvrđuje


DNEVNI RED:


[bookmark: _Hlk523472998]1. Prijedlog zaključka o prijedlogu uspostave autobusnih stajališta na Dragonožečkoj cesti
2. Prijedlog zaključka o prijedlogu postave znaka obavijesti u ulici Prširi
3. Prijedlog zaključka o prijedlogu postave prometne opreme u ulici Krčevina
4. Prijedlog zaključka o prijedlogu sanacije makadamskog puta Slivarovo
5. Pitanja, prijedlozi i obavijesti

/ Prelazi se na rad po dnevnom redu /

Ad 1) Prijedlog zaključka o prijedlogu uspostave autobusnih stajališta na Dragonožečkoj cesti
Izvjestitelj je Luka Šokić.
U raspravi sudjeluju: Luka Šokić, Stjepan Suć, Krešimir Matak i Darko Janječić.
Vijeće glasa te jednoglasno (4 „za“) donosi sljedeći:

ZAKLJUČAK
o prijedlogu uspostave autobusnih stajališta na Dragonožečkoj cesti

1. Vijeće Mjesnog odbora Odranski Obrež  raspravljalo je o zamolbama građana s područja Mjesnog odbora Odranski Obrež koji traže uspostavu stajališta na Dragonožečkoj cesti kod k.br. 50. Građani iz južnog dijela Odranskog Obreža upozoravaju kako do najbližeg stajališta moraju pješačiti  800 m po kolniku bez nogostupa.

2. Sukladno zamolbi građana Vijeće Mjesnog odbora Odranski Obrež traži Vijeće Gradske četvrti Brezovica i Gradski ured za obnovu, izgradnju, prostorno uređenje, graditeljstvo, komunalne poslove i promet - Sektor za promet da razmotre mogućnost uspostavu stajališta na Dragonožečkoj cesti kod k.br. 50.

3. Ovaj se zaključak dostavlja Vijeću Gradske četvrti Brezovica i  Gradskom uredu za obnovu, izgradnju, prostorno uređenje, graditeljstvo, komunalne poslove i promet - Sektoru za promet na daljnje postupanje.

Ad 2) Prijedlog zaključka o prijedlogu postave znaka obavijesti u ulici Prširi

Izvjestitelj je Luka Šokić.
U raspravi sudjeluju: Luka Šokić, Stjepan Suć, Krešimir Matak i Darko Janječić.
Vijeće glasa te jednoglasno (4 „za“) donosi sljedeći:

ZAKLJUČAK
o prijedlogu postave znaka obavijesti u ulici Prširi

1. Vijeće Mjesnog odbora Odranski Obrež  raspravljalo je o zamolbi građana iz ulice Prširi za postavom znaka obavijesti - „slijepa ulica“ na križanju Obreške ceste i ulice Prširi. Građani mole postavu table jer dio stanovnika iz okolnih naselja i grada redovito ulaze u ulicu te se okreću na privatnoj parceli kada dođu do šume.

2. Vijeće Mjesnog odbora Odranski Obrež moli da se nadležnom Gradskom ured za obnovu, izgradnju, prostorno uređenje, graditeljstvo, komunalne poslove i promet - Sektoru za promet dostavi zahtjev građana na postupanje i stručnu prosudbu.

3. Ovaj se zaključak dostavlja Vijeću Gradske četvrti Brezovica na daljnje postupanje.

Ad 3) Prijedlog zaključka o prijedlogu postave prometne opreme u ulici Krčevina

Izvjestitelj je Luka Šokić.
U raspravi sudjeluju: Luka Šokić, Stjepan Suć, Krešimir Matak i Darko Janječić.
Vijeće glasa te jednoglasno (4 „za“) donosi sljedeći:

ZAKLJUČAK
o prijedlogu postave prometne opreme u ulici Krčevina

1. Vijeće Mjesnog odbora Odranski Obrež  raspravljalo je o upozorenjima građana i predstavnika kluba NK Dinamo Odranski Obrež na opasnost pada u jarak u ulici Krčevina nasuprot k.br. 2 i k.br. 8.

2. Vijeće Mjesnog odbora Odranski Obrež moli da nadležni Gradski ured za obnovu, izgradnju, prostorno uređenje, graditeljstvo, komunalne poslove i promet - Sektoru za promet razmotri mogućnost postave prometne opreme - zaštitne odbojne ograde u ulici Krčevine nasuprot k.br. 2 i k.br. 8 radi povećavanja sigurnosti u prometu.

3. Ovaj se zaključak dostavlja Vijeću Gradske četvrti Brezovica na daljnje postupanje.

Ad 4) Prijedlog zaključka o prijedlogu sanacije makadamskog puta Slivarovo

Izvjestitelj je Luka Šokić.
U raspravi sudjeluju: Luka Šokić, Stjepan Suć, Krešimir Matak i Darko Janječić.
Vijeće glasa te jednoglasno (4 „za“) donosi sljedeći:

Z A K LJ U Č A K
o prijedlogu sanacije makadamskog puta Slivarovo


1. Vijeće Mjesnog odbora Odranski Obrež raspravljalo je lošem stanju makadamskog puta u Odranskom Obrežu, puta Slivarovo uz Dragonožečku cestu nasuprot k.br. 30, cca 130m1.

2. Vijeće Mjesnog odbora Odranski Obrež traži da se razmotri mogućnost nasipavanja sipinom makadamskog puta u Odranskom Obrežu, puta Slivarovo uz Dragonožečku cestu nasuprot k.br. 30, cca 130m1 putem sredstva održavanja.

3. Ovaj zaključak dostavlja se Vijeću Gradske četvrti Brezovica na daljnje postupanje.


Ad 5) Pitanja, prijedlozi i obavijesti

Rasprave po ovoj točki dnevnog reda nije bilo.
Vijeće Mjesnog odbora Odranski Obrež završilo je s radom u 18,00 sati.

Zapisnik sastavio: 							     
Petar Vukelić

KLASA: 024-08/22-003/898
URBROJ: 251-13-11-8-22-2                                                          Predsjednik Vijeća
Odranski Obrež, 25. travnja 2022.                                      Mjesnog odbora Odranski Obrež
                                     					                
      Luka Šokić


